Diari Oficial de la Generalitat Valenciana


Sumari del DOGV 6464, del 21-02-2011 (2011/1987)

RESOLUCIÓ de 14 de febrer de 2011, de la consellera d'Agricultura, Pesca i Alimentació, per la qual es publica la línia pressupostària i l'import global màxim que finança, per a 2011, les ajudes a les agrupacions de productors de plantes vives i productes de la floricultura per a millorar la producció, la comercialització i la formació del sector, contingudes en el Reial Decret 202/2010.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6464

Data del DOGV
:   21-02-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/1987


Data del document
:   14-02-2011

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 14 de febrer de 2011, de la consellera d'Agricultura, Pesca i Alimentació, per la qual es publica la línia pressupostària i l'import global màxim que finança, per a 2011, les ajudes a les agrupacions de productors de plantes vives i productes de la floricultura per a millorar la producció, la comercialització i la formació del sector, contingudes en el Reial Decret 202/2010. [2011/1987]
Les bases reguladores de les ajudes estan contingudes en el Reial Decret 202/2010 (núm. 4398, BOE 65, de 16.03.2010) [2010/8498], modificat pel 863/2010, de 2 de juliol de 2010, i estan cofinançades pel MARM i la Generalitat Valenciana, a parts iguals.
Per mitjà de l'Orde 25/2010 (DOCV de 28 de juliol de 2010), de la Conselleria d'Agricultura, Pesca i Alimentació, de desenvolupament dels esmentats reials decrets, es va assignar el finançament de les ajudes per part de la comunitat autònoma en les mateixes condicions i amb els mateixos requisits que els del finançament nacional, i es publicava la documentació que calia presentar juntament amb la sol·licitud d'ajuda.
Atés que no s'han produït canvis en la normativa reguladora, és procedent publicar l'import i la línia que finança les ajudes per a l'any 2011 per a convocar-les efectivament.
Vist que l'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indiquen la línia o línies de subvencions que les financen i l'import global màxim destinat a estes.
Vista la proposta de la directora general d'Empreses Agroalimentàries i Desenvolupament del Medi Rural, en l'exercici de les funcions que tinc atribuïdes, resolc:
Primer
Convocar, per a l'any 2011, les subvencions regulades en la disposició de la Conselleria d'Agricultura, Pesca i Alimentació, que s'esmenten a continuació, gestionades per la Direcció General d'Empreses Agroalimentàries i Desenvolupament del Medi Rural, que es concediran, a càrrec de les línies de subvenció i per l'import global màxim que s'hi assenyalen, d'acord amb el projecte de llei de pressupostos de la Generalitat per a l'exercici 2011.
Programa 714.30, Indústries Agroalimentàries
Orde 25/2010, de 14 de juliol, de la Conselleria d'Agricultura, Pesca i Alimentació, per la qual es desenvolupa el procediment de gestió de les ajudes a les agrupacions de productors de plantes vives i productes de la floricultura per a millorar la producció, la comercialització i la formació del sector, contingudes en el Reial Decret 202/2010 (núm. 4398, BOE 65, de 16.03.2010) [2010/8498].
Capítol IV, línia T6881, anualitat 2011, import global màxim: 400.000 euros.
Capítol VII, línia T6183, anualitat 2011, import global màxim: 250.000 euros.
Segon. Termini de presentació i model de sol·licitud
1. El termini de presentació de sol·licituds, en l'exercici 2011, per a les ajudes d'esta convocatòria serà fins al dia 28 de febrer de 2011, inclusivament.
2. Els models de sol·licitud i la documentació que s'hi adjunta són els que figuren com annex d'esta convocatòria.
Tercer. Autoritat que resol
Les sol·licituds seran resoltes per la directora general d'Empreses Agroalimentàries i Desenvolupament del Medi Rural, per delegació de la consellera d'Agricultura, Pesca i Alimentació continguda en la disposició final primera de l'Orde 25/2010, de 14 de juliol, de la Conselleria d'Agricultura, Pesca i Alimentació, per la qual es desenvolupa el procediment de gestió de les ajudes a les agrupacions de productors de plantes vives i productes de la floricultura per a millorar la producció, la comercialització i la formació del sector, contingudes en el Reial Decret 202/2010.
Quart. Requisits de notificació, comunicació o exempció
1. Les ajudes a les inversions en explotacions regulades en el Reial Decret 202/2010, modificat pel Reial Decret 863/2010, de 2 de juliol, han sigut notificades a la Comissió Europea, i han rebut una decisió de no plantejar objeccions al contingut del règim N 87/2010, per mitjà de la Decisió C (2010) 2602, de 28.04.2010.
2. Pel que fa a les ajudes de millora de la comercialització, foment de productes de qualitat i formació:
- La Direcció General d'Agricultura i Desenvolupament Rural ha acusat recepció del formulari d'informació resumida, comunicat el 03.05.2010 i registrat amb el número XA44/2010, pel qual les autoritats espanyoles comuniquen a la Comissió el projecte d'ajuda Suport Tècnic al sector de les plantes vives i la floricultura.
- La Direcció General de Competència ha acusat recepció de la carta de data 25.03.2010, registrada en data 26.03.2010, en relació amb el règim d'ajudes. SANI 4257 X154/2010 - Ajudes a les agrupacions de productors de plantes vives i productes de la floricultura: millora de la comercialització.
Este acte posa fi a la via administrativa i contra este es pot interposar, potestativament, recurs de reposició davant de la consellera d'Agricultura, Pesca i Alimentació en el termini d'un mes, comptat des de l'endemà de la notificació, o impugnar-se directament davant de l'orde jurisdiccional per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, des de l'endemà de la notificació, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 14 de febrer de 2011.- La consellera d'Agricultura, Pesca i Alimentació: Maritina Hernández Miñana.
Documents que cal presentar en el moment de sol'licitar l'ajuda
Sol·licitud d'ajuda (annex 2).
- Pla d'acció, ajustat al que s'exigix en les bases reguladores.
- Declaració responsable sobre l'edat i el sexe dels treballadors de l'entitat (annex 3).
- Certificat sobre el nombre de productors de base associats (annex 4).
- Declaració responsable de complir les condicions del Decret 279/2004, sobre foment de l'ocupació de persones amb discapacitat (annex 5).
- Declaració de no estar sotmés a cap prohibició per a ser beneficiari de subvencions (annex 6).
- Declaració responsable de subvencions sol·licitades o concedides per organismes públics o privats per al mateix objecte (annex 7).
- Manteniment de tercers (annex 8).
Documents que cal presentar en la justificació de les inversions i la despesa realitzats i la sol'licitud del cobrament l'ajuda concedida
Sol·licitud de cobrament de l'ajuda (annex 9).
- Memòria descriptiva de les inversions i despeses realitzats.
- Relació classificada de les despeses i inversions de l'activitat, amb identificació del creditor i del document, l'import, la data d'emissió i, si és el cas, data de pagament (annex 10).
- Còpia acarada de les factures i/o documents de valor probatori equivalent en el tràfic jurídic mercantil o amb eficàcia administrativa incorporats en la relació a què es fa referència en el paràgraf anterior i la docum